CELEX: 32020D2217
Language: mt
Date: 2020-12-22 00:00:00
Title: Id-Deċiżjoni ta’ Implimentazzojni tal-Kummissjoni (UE) 2020/2217 tat-22 ta’ Diċembru 2020 li temenda l-Annessi I u III tad-Deċiżjoni 2010/472/UE fir-rigward tal-entrata għar-Renju Unit fil-listi ta’ pajjiżi terzi jew partijiet minnhom awtorizzati għall-importazzjonijiet fl-Unjoni ta’ semen, ova u embrijuni ta’ annimali tal-ispeċi ovina u kaprina (notifikata bid-dokument C(2020) 9554) (Test b’rilevanza għaż-ŻEE)

28.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 438/60
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2020/2217
         tat-22 ta’ Diċembru 2020
         li temenda l-Annessi I u III tad-Deċiżjoni 2010/472/UE fir-rigward tal-entrata għar-Renju Unit fil-listi ta’ pajjiżi terzi jew partijiet minnhom awtorizzati għall-importazzjonijiet fl-Unjoni ta’ semen, ova u embrijuni ta’ annimali tal-ispeċi ovina u kaprina
         
            
               (notifikata bid-dokument C(2020) 9554)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b’mod partikolari l-Artikolu 17(3)(a), u l-frażi introduttorja u l-punt (b) tal-Artikolu 19 tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 2010/472/UE (2) tistabbilixxi l-kundizzjonijiet għall-importazzjonijiet fl-Unjoni ta’ kunsinni ta’ semen, ova u embrijuni ta’ annimali tal-ispeċi ovina u kaprina. B’mod partikolari, l-Anness I ta’ dik id-Deċiżjoni jelenka l-pajjiżi terzi jew partijiet minnhom, li minnhom l-Istati Membri jeħtieġ jawtorizzaw l-importazzjonijiet ta’ kunsinni ta’ semen ta’ annimali tal-ispeċi ovina u kaprina, filwaqt li l-Anness III tagħha jelenka l-pajjiżi terzi jew partijiet minnhom, li minnhom l-Istati Membri jeħtieġ jawtorizzaw l-importazzjonijiet ta’ kunsinni ta’ ova u embrijuni ta’ dawk l-annimali.
                  
               
                     (2)
                  
                  
                     Ir-Renju Unit ipprovda l-garanziji neċessarji meħtieġa mid-Deċiżjoni 2010/472/UE sabiex ir-Renju Unit jiġi elenkat fl-Annessi I u III ta’ dik id-Deċiżjoni wara t-tmiem tal-perjodu ta’ tranżizzjoni previst fil-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (il-Ftehim dwar il-ħruġ), mingħajr preġudizzju għall-applikazzjoni tad-dritt tal-Unjoni għar-Renju Unit u fih fir-rigward tal-Irlanda ta’ Fuq, f’konformità mal-Artikolu 5(4) tal-Protokoll dwar l-Irlanda/l-Irlanda ta’ Fuq tal-Ftehim dwar il-ħruġ, flimkien mal-Anness 2 ta’ dak il-Protokoll. Filwaqt li jitqiesu l-garanziji pprovduti mir-Renju Unit, dak il-pajjiż terz jenħtieġ li jiġi inkluż fl-Annessi tad-Deċiżjoni 2010/472/UE.
                  
               
                     (3)
                  
                  
                     Għalhekk, l-Annessi I u III tad-Deċiżjoni 2010/472/UE jenħtieġ li jiġu emendati skont dan.
                  
               
                     (4)
                  
                  
                     Peress li l-perjodu ta’ tranżizzjoni previst fil-Ftehim dwar il-ħruġ jintemm fil-31 ta’ Diċembru 2020, din id-Deċiżjoni jenħtieġ li tapplika mill-1 ta’ Jannar 2021.
                  
               
                     (5)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Annessi I u III tad-Deċiżjoni 2010/472/UE huma emendati f’konformità mal-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tapplika mill-1 ta’ Jannar 2021.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-22 ta’ Diċembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 268, 14.9.1992, p. 54.
         
            (2)  Id-Deċiżjoni tal-Kummissjoni 2010/472/UE tas-26 ta’ Awwissu 2010 dwar l-importazzjonijiet ta’ semen, ova u embrijuni ta’ annimali tal-ispeċi ovina u kaprina fl-Unjoni (ĠU L 228, 31.8.2010, p. 74).
      
      
         
            ANNESS
            L-Annessi I u III tad-Deċiżjoni 2010/472/UE huma emendati kif ġej:
            
                        (1)
                     
                     
                        fl-Anness I, l-entrata li ġejja tiddaħħal wara l-entrata għaċ-Ċilì:
                        
                                    “GB
                                 
                                 
                                    Ir-Renju Unit ((*))
                                    
                                 
                                 
                                     
                                 
                                 
                                     
                                 
                              
                  
                        (2)
                     
                     
                        fl-Anness III, l-entrata li ġejja tiddaħħal wara l-entrata għaċ-Ċilì:
                        
                                    “GB
                                 
                                 
                                    Ir-Renju Unit ((*))